זורבה היהודי
מנזרים, צלבים של כסף, קמרוני שווקים בני אלף,; הביבים, המינרטים הקובות החשוכות,; מצבות זקנות של אבן יפואית מול הטיילת,; גל בודד שבא בשקט ונגמר על שפת החול.; ושיריה של אריאנה, הלבנט, החתיכונת; זכר דת נאפופיה של פיראוס או קורינת,; מנגינה גנובה של עצב בין שדיה שנכונו,; אנדרטה קרירה טורפת ערוותם של הגברים; כל אשר נידון להרס, קמרוני העיר, המיתוס; אורגיה חמה טובלת באדי שיכר כבדים,; חמוקי הכפור של סופיה, חום שוקיו של דיוניוסוס.; ישאר על הטיילת איזה זורבה יהודי; עם כינור חורק, עם ספר, עם כוסית ריקה של עצב; עם פליטת שברי הלילה שפלט הים, בסוף; יעמוד באד של בוקר להביט איך שהקצף; את הזך באקוורלים מצייר על פני החוף.; 